Մօտաւորապէս 18 ամիս առաջ սկսած հետքաննութեան ընթացքին յատուկ դատախազ Միւլըրի խմբակը առնուազն 34 հոգիի դէմ ամբաստանութիւն կատարած է եւ Թրամփի քանի մը բարձրաստիճան օգնականներ, ներառեալ՝ Սպիտակ տան ազգային ապահովութեան հարցերու նախկին խորհրդական Մայքըլ Ֆլին, Թրամփի ընտրապայքարի ղեկավար Փօլ Մենըֆորտ եւ անոր տեղակալ Ռիք Կէյց եւ Թրամփի նախկին անձնական փաստաբան եւ նուիրեալ աջակից Մայքըլ Քոհըն խոստացած են գործակցիլ, իրենց յանցագործութեանց համար պատիժները մեղմացնելու նպատակով: Լրատուամիջոցները վերջերս կը գրէին, թէ ընտրութիւններէն ետք Միւլըր նոր մեղադրանքներ պիտի ներկայացնէ եւ կասկածեալներու շարքին է նաեւ Թրամփի որդին: Նաեւ կը հաղորդուի, որ քննչական խումբը բանակցութիւններու մէջ է Սպիտակ տան հետ՝ նախագահը անձամբ հարցաքննելու պայմաններուն շուրջ: